Document ID: 31988L0410

Komisijas Direktīva
(1988. gada 21. jūnijs),
ar ko tehnikas attīstībai pielāgo Padomes Direktīvu 74/151/EEK par dalībvalstu tiesību aktu tuvināšanu attiecībā uz noteiktām lauksaimniecības un mežsaimniecības riteņtraktoru daļām un parametriem
(88/410/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Kopienas Direktīvu 74/150/EEK (1974. gada 4. marts) par dalībvalstu tiesību aktu tuvināšanu attiecībā uz lauksaimniecības un mežsaimniecības riteņtraktoru tipa apstiprinājumu [1], kurā jaunākie grozījumi izdarīti ar Direktīvu 88/297/EEK [2], un jo īpaši tās 11. pantu,
tā kā, ņemot vērā gūto pieredzi, tagad iespējams precizēt un papildināt Padomes Direktīvu 74/151/EEK [3], kurā jaunākie grozījumi izdarīti ar Direktīvu 82/890/EEK [4];
tā kā šajā direktīvā noteiktie pasākumi saskan ar viedokli, ko paudusi Komiteja to direktīvu pielāgošanai tehnikas attīstībai, kuras paredzētas tehnisko šķēršļu novēršanai attiecībā uz tirdzniecību lauksaimniecības un mežsaimniecības traktoru nozarē,
IR PIEŅĒMUSI ŠO DIREKTĪVU.
1. pants
Direktīvas 74/151/EEK III, IV un VI pielikumu groza atbilstīgi šīs direktīvas pielikumam.
2. pants
1. Kopš 1988. gada 1. oktobra neviena dalībvalsts nedrīkst:
- atteikties piešķirt EEK tipa apstiprinājumu traktora tipam, izsniegt Direktīvas 74/150/EEK 10. panta 1. punkta pēdējā ievilkumā minēto dokumentu vai piešķirt valsts tipa apstiprinājumu, vai
- aizliegt traktoru laišanu ekspluatācijā,
ja šā tipa traktoru šķidrās degvielas tvertnes, balasta svars un pieļaujamie trokšņa līmeņi atbilst šīs direktīvas prasībām.
2. Kopš 1989. gada 1. oktobra dalībvalstis:
- vairs nedrīkst izsniegt Direktīvas 74/150/EEK 10. panta 1. punkta pēdējā ievilkumā minēto dokumentu tādam traktoru tipam, kura šķidrās degvielas tvertnes, balasta svars un pieļaujamie trokšņa līmeņi neatbilst šīs direktīvas prasībām,
- var atteikties piešķirt valsts tipa apstiprinājumu tādam traktoru tipam, kura šķidrās degvielas tvertnes, balasta svars un pieļaujamie trokšņa līmeņi neatbilst šīs direktīvas prasībām.
3. pants
Dalībvalstīs stājas spēkā noteikumi, kas vajadzīgi, lai ne vēlāk kā līdz 1988. gada 30. septembrim izpildītu šīs direktīvas prasības, un par to tās tūlīt paziņo Komisijai.
4. pants
Šī direktīva ir adresēta dalībvalstīm.
Briselē, 1988. gada 21. jūnijā

Labels: 7
8
3
6
15